Röntgenin kohtalo 10.10.2016

Sonkajärvellä on eletty ja koettu tänä kesänä monenlaista mukavaa nautintoa Eukonkanto, Sukevan Original ja Sonkajärvi Soi -tapahtumien kautta. Kiitos siitä kunnalle, joka on päättänyt tukea tapahtumia. Hyvä niin.

Kyläparlamentin järjestämät kokoukset ovat olleet hyvä linkki kunnan ja kyläyhteisöjen kanssa. Ne tulevat olemaan jatkossa vieläkin tärkeämmässä roolissa. Kyläyhteisöt ovat tosi tärkeitä ja kuuluvat osana meidän kunnan hyvinvointiin ja sen kehitykselle.

Palvelukeskus Tuulikanteleen remontti etenee hyvällä vauhdilla ja vanhuksille on tarjolla nykyaikaiset tilat käyttöönsä.

Paljon muutakin hyvää kuntalaisille on tarjolla. Urheiluun satsataan lumitykillä ja liikuntahallin pukutilojen laajennuksella. Sonkakodin uusi rivitalokomistus on meille myös suuri ylpeyden aihe.

Paljon on rahaa palanut kuntalaisten hyvinvointiin kuntalaisten verorahoilla. Näitten rahojen päättäjiksi kuntalaiset ovat äänestäneet luottamushenkilöiksi ihmiset, jotka ajavat heidän etujaan ja oikeuksiaan. Ovat siis heidän edunvalvojiaan. On ensiarvoisen tärkeää, että kuntalaisten mielipidettä siis kuullaan päätöksenteossa.

Terveyspalvelujen suhteenkannalta kunnalla on ollut mitä merkittävin rooli, kun kunta oli vielä vastuussa terveys asioissa, ennen Ylä-Savon Sote–kuntayhtymää. Silloin Sonkajärvellä oli vielä oma vuodeosasto ja päivystys. Ylä-Savon Soten myötä nämä lakkautettiin ilmeisesti säästöjen vuoksi. Valitettavasti kunnalle oletetut säästöt eivät näillä päätöksillä ole toteutuneet toivotulla tavalla. Kiuruvesi käy nyt keskustelua oman vuodeosaston vähentämisestä ja jopa kokonaan siirtämisestä Iisalmeen.

Sonkajärvellä tällä hetkellä puhuttaa röntgen laitteen investointi. Valtuusto teki päätöksen 20.6. 2016 röntgenlaitteen hankinnasta myöntämällä 220 000 euron määrärahan. Urakkatarjousten myötä määräraha ylittyy 40 000 eurolla, jonka takia valtuusto joutuu käsittelemään määrärahaylityksen uudelleen. Kunnanjohtajan esityksen mukaan hankinta ei ole kokonaistaloudellisesti perusteltua. Mitä tämä tarkoittaneekaan? Selkeää vertailua kustannustehokkuudesta, tilavuokrista ja työn tehokkuudesta ei ole esitetty, puhumattakaan tyhjän tilan tulevasta käytöstä ja sen mahdollisesti tuomasta remonttikustannuksista. Röntgenin myötä tehtävät lisäremontit viereisiin huoneisiin eivät ole myöskään perusteltuja. Tämä vaikuttaa osaltaan myös määrärahan ylitykseen. Valtuusto ei ole myöntänyt määrärahaa kuin röntgen huoneen uusimiseen. Tämän vuoksi röntgen urakat olisi kilpailutettava uudestaan tai hyväksyä mutisematta 40 000 euron määräraha remontin toteuttamiseksi. Terveysaseman varsinainen remontti on suunniteltu vuodelle 2018, jolloin kustannukset on arveltu nousevan yli 400 000 euroon.

Kokonaistaloudellisesti on perusteltua käyttää kuntalaisten verorahoja omankunnan kiinteistöihin ja säilyttää lähipalvelut niille varatuissa tiloissa. Röntgen ja laboratorio ovat osa sitä. Emmehän halua tyhjiä tiloja lämmitettäväksi? Röntgenlaitteen hankinta ja laboratorion säilyminen tuo myös painoarvoa terveyspalvelujen valinnanvapauden myötä, jolloin kilpailemme samalla viivalla yksityisten terveystuottajien kanssa.

Tulevaisuudessa terveysasiat mahdollisesti hoitaa maakuntahallintoa muodostava kokonaisuus. Tämä tarkoittaa, että mahdollisuudet päätöksentekoon heikkenevät entisestään pienillä kunnilla. Nyt, kun vielä voimme vaikuttaa oman kuntamme terveyspalveluihin, niin kannatta äänestää röntgenin puolesta.

Ma 10.10 Aleksis Kiven päivänä hakataan kiveen röntgen laitteen kohtalo Sonkajärven valtuustosalissa klo 19.00. Kannattaa tulla kuuntelemaan.Kun 10.10 Aleksis Kiven päivänä hakataan kiveen Sonkajärven röntgenin kohtalo valtuustossa klo 19.00 alkaen Sonkajärven virastotalolla, niin tulkaa kuuntelamaan.

Ilpo kaleva Kärkkäinen